Obala robova
<s>Obala robova (engleski: Slave Coast) je historijski naziv za priobalne dijelove Zapadne Afrike uz Beninski zaljev, koji su bili jedan od centara transatlantske trgovine robljem od ranog XVI. do XIX. vijeka.</s><s>Obala robova bila je dio šireg područja u Zapadnoj Africi koje je služilo Europljanima za trgovinu robljem, a kojem su pripadale još i Zlatna obala, Obala bjelokosti i Obala papra (ili Obala žita).</s>

<s>Iako se ona razvijala i ranije, Europljsni su počeli formalno dokumentirati trgovinu robljem na ovom području oko 1670. godine.</s><s>S vremenom je trgovina postala toliko razvijena da je tokom XVIII. i XIX. vijeka postojalo posebno trgovačko društvo koje je djelovalo na tom području.</s><s>Većinu trgovine vodili su Portugalci, Nizozemci, Francuzi i Britanci, a robovi su dalje odvođeni u Novi svijet, najčešće u Brazil i Karibe.</s><s>Najvažnije luke su bile Ouidah, Lagos, Aného, Grand-Popo, Agoué, Godomey, Porto-Novo i Badagry; robovi kojima se trgovalo u ovim lukama uglavnom su bili zatočeni pripadnici različitih etničkih skupina s tog područja koje bi jače države pokorile tokom svojih pohoda.</s><s>Europljani su Afrikancima davali alkohol, duhan, tekstil i druga dobra.</s>

<s>Procjenjuje se da je između dva i tri milijuna ljudi "ukradeno" iz Afrike tokom perioda intenzivne trgovine, s tim da neke suvremene brojke govore o više od 12,000,000 prodanih robova.</s>

<s>Uvjeti na Obali robova bili su teški i bolesti su bile česte; zbog visoke stope smrtnosti od bolesti poput žute groznice, malarije ili toplotnog udara, kao i raznih gastroenteroloških problema, Obala robova je imala nadimak "Groblje bijelog čovjeka" (engleski: "the White man's grave").</s>

<s>Nakon što su europske zemlje formalno zabranile trgovinu robljem, ista je na Obali robova nastavljena još neko vrijeme s nezavisnim trgovcima, koji su zamijenili državne kompanije.</s><s>Zbog velikog protoka ljudi na ovom području, došlo je do miješanja kultura koje je ostavilo traga na suvremenoj beninskoj kulturi (posebice je značajan utjecaj brazilske kulture), a česti su bili i brakovi između lokalnih žena i Europljana koji su trajno bili stacionirani na Obali robova.</s>

<s>Vidi i</s>

<s>Atlantska trgovina robljem
 Triangularna trgovina
 Nizozemska Obala robova</s>

<s>Reference</s>

<s>Literatura</s>

<s>Law, Robin and Kristin Mann.</s><s>"African and American Atlantic Worlds".</s><s>The William and Mary Quarterly, 3rd Ser., 56:2 Apr. 1999, pp.</s><s>307–334.</s><s>Shillington, Kevin.</s><s>History of Africa.</s><s>2nd Edition, Macmillan Publishers Limited, NY USA, 2005.</s><s>St Clair, William.</s><s>The Door of No Return: The History of Cape Coast Castle and the Atlantic Slave Trade.</s><s>BlueBridge.</s>

<s>Ropstvo
Zapadna Afrika
Historijske regije
Historija Benina
Historija Toga
Historija Nigerije</s>

